Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto - Ranskan sisäistä säännöllistä lentoliikennettä koskevien julkisen palvelun velvoitteiden asettaminen (ETA:n kannalta merkityksellinen teksti)



Virallinen lehti nro C 072 , 06/03/2001 s. 0003 - 0003



Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto Ranskan sisäistä säännöllistä lentoliikennettä koskevien julkisen palvelun velvoitteiden asettaminen (2001/C 72/03) (ETA:n kannalta merkityksellinen teksti) I. Ranska on yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti päättänyt asettaa julkisen palvelun velvoitteita seuraavilla reiteillä harjoitettavalle säännölliselle lentoliikenteelle: Toulon/Hyères-Bordeaux, Toulon/Hyères-Toulouse, Toulon/Hyères-Nantes. II. Julkisen palvelun velvoitteet ovat seuraavat: Lentojen vähimmäismäärä, kapasiteetti, konetyyppi ja aikataulut Toulon/Hyères-Bordeaux Reitillä on lennettävä muulloin kuin viikonloppuisin 235 päivänä vuodessa vähintään kaksi edestakaista lentoa päivässä, yksi aamulla ja yksi illalla, ja viikonloppuisin 90 päivänä vuodessa yksi edestakainen lento lauantai-aamuisin ja yksi edestakainen lento sunnuntai-iltaisin. Velvoite ei koske yleisiä juhla- ja vapaapäiviä. Aikataulut on laadittava siten, että työasioissa matkustavat voivat arkisin lentää edestakaisen lennon saman päivän aikana niin, että perilläoloaika Bordeaux'ssa tai Toulonissa on vähintään seitsemän tuntia. Reittiä on liikennöitävä ilman välilaskua Toulon/Hyèresin ja Bordeaux'n välillä. Lennoilla on käytettävä paineistettua lentokonetta, jonka kapasiteetti on vähintään 17 paikkaa. Toulon/Hyères-Toulouse Reitillä on lennettävä muulloin kuin viikonloppuisin 235 päivänä vuodessa vähintään kaksi edestakaista lentoa päivässä, yksi aamulla ja yksi illalla, ja viikonloppuisin 90 päivänä vuodessa yksi edestakainen lento lauantai-aamuisin ja yksi edestakainen lento sunnuntai-iltaisin. Velvoite ei koske yleisiä juhla- ja vapaapäiviä. Aikataulut on laadittava siten, että työasioissa matkustavat voivat arkisin lentää edestakaisen lennon saman päivän aikana niin, että perilläoloaika Toulousessa tai Toulonissa on vähintään seitsemän tuntia. Reittiä on liikennöitävä ilman välilaskua Toulon/Hyèresin ja Toulousen välillä. Lennoilla on käytettävä paineistettua lentokonetta, jonka kapasiteetti on vähintään 17 paikkaa. Toulon/Hyères-Nantes Reitillä on lennettävä muulloin kuin viikonloppuisin 235 päivänä vuodessa vähintään kaksi edestakaista lentoa päivässä, yksi aamulla ja yksi illalla, ja viikonloppuisin 90 päivänä vuodessa yksi edestakainen lento lauantai-aamuisin ja yksi edestakainen lento sunnuntai-iltaisin. Velvoite ei koske yleisiä juhla- ja vapaapäiviä. Aikataulut on laadittava siten, että työasioissa matkustavat voivat arkisin lentää edestakaisen lennon saman päivän aikana niin, että perilläoloaika Nantesissa tai Toulonissa on vähintään kuusi ja puoli tuntia. Reittiä on liikennöitävä ilman välilaskua Toulon/Hyèresin ja Nantesin välillä. Lennoilla on käytettävä paineistettua lentokonetta, jonka kapasiteetti on vähintään 17 paikkaa. Lentojen myynti: Lentojen myynti on hoidettava vähintään yhden tietokonepohjaisen varausjärjestelmän kautta. Palvelun jatkuvuus Jos ei ole kyse ylivoimaisesta esteestä, suoraan lentoliikenteen harjoittajasta johtuvista syistä peruutettujen lentojen määrä ei saa ylittää IATA-ilmailukauden aikana kolmea prosenttia suunnitelluista lennoista. Lentoliikenteen harjoittaja ei saa keskeyttää lentoliikentettä, ellei siitä ole annettu vähintään kuuden kuukauden etukäteisilmoitusta. Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin.